Rozhodnutie Komisie
zo 16. marca 1992,
ktorým sa mení a dopĺňa rozhodnutie 87/257/EHS o zozname zariadení v Spojených štátoch amerických schválených na účel dovozu čerstvého mäsa do spoločenstva
(92/178/EHS)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady 72/462/EHS z 12. decembra 1972 o zdravotných problémoch a problémoch veterinárnej inšpekcie pri dovoze hovädzieho dobytka, oviec, kôz a ošípaných a čerstvého mäsa alebo mäsových produktov z tretích krajín [1], naposledy zmenenú a doplnenú smernicou 91/688/EHS [2], najmä na jej články 4 ods. 1 a 18 ods. 1,
keďže zoznam zariadení v Spojených štátoch amerických schválených na účel dovozu čerstvého mäsa do spoločenstva bol pôvodne navrhnutý rozhodnutím Komisie 87/257/EHS [3], naposledy zmeneným a doplneným rozhodnutím Rady 91/522/EHS [4]; keďže tento zoznam sa vždy mení a dopĺňa vzhľadom na výsledky inšpekcií spoločenstva vykonané v Spojených štátoch amerických;
keďže pri poslednej inšpekcii vykonanej v zmysle článku 5 smernice 72/462/EHS a článku 2 ods. 1 rozhodnutia Komisie 86/474/EHS z 11. septembra 1986 o implementácii inšpekcií na mieste, ktoré sa majú vykonávať v súvislosti s dovozom hovädzieho dobytka, ošípaných a čerstvého mäsa z nečlenských krajín [5], v určitých zariadeniach sa zaznamenali isté zlepšenia; keďže Komisii boli predložené záruky v súvislosti s príslušnými zariadeniami;
keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k rozhodnutiu 87/257/EHS sa nahrádza prílohou k tomuto rozhodnutiu.
Článok 2
Členské štáty povolia dovoz čerstvého mäsa zo zariadení 889A (JF O'Neil Packing Co., Omaha, NE).
Článok 3
V súvislosti so zariadeniami 5736 A (VMI Corporation, Omaha, NE) a 245 L (IBP, Lexington, NE), Komisia určí dátum, od ktorého povolia členské štáty dovozy čerstvého mäsa po predbežnej inšpekcii v týchto zariadeniach a po predložení výsledkov inšpekcie Stáleho veterinárneho výboru členským štátom.
Článok 4
Toto rozhodnutie je adresované členským štátom.
V Bruseli 16. marca 1992